Gupta-sage: Woede oor Zuma se afwesigheid by debatPres. Jacob Zuma. Foto: GCIS “Troetelpappies”, “piesangrepubliek” en “minagting vir die publiek” is van die terme wat opposisiepartye Woensdagmiddag gebruik het om teen die ANC uit te vaar tydens ‘n blitsdebat in die Parlement oor die veelbesproke Gupta-sage. Al die opposisiepartye was dit eens dat die ANC-regering ŉ beter verduideliking oor die voorval moet bied en dat amptenare in hoë poste moet bedank. Die ANC is die meeste gekritiseer oor president Jacob Zuma se bande met die invloedryke Gupta-familie, berig eNCA. Zuma het nie die debat bygewoon nie, wat sommige lede van die parlement warm onder die kraag gelaat het. David Maynier, DA-LP en -woordvoerder oor verdediging, het gesê dat president Zuma in die verlede “nog nooit gehuiwer het om te spog oor sy verhouding met die Guptas nie”. “Die wortel van die probleem wat tot die Gupta-sage gelei het, is president Zuma. Hy is verantwoordelik dat ŉ kultuur van ‘onbehoorlike invloed’, waarna daar in die ondersoekverslag verwys word, geskep is. Dit is hoekom die president hier in die Parlement verantwoording moes doen in plaas van om in die Uniegebou weg te kruip. Dit is verregaande dat die ondersoek nie enige minister of Zuma self ingesluit het nie,” het Maynier gesê Die Gupta-sage het begin toe ŉ groot groep gaste van die Gupta-familie in ŉ privaatvliegtuig by die Waterkloof-lugmagbasis geland het, onderweg na ŉ spog troue in Sun City. In die dae wat gevolg het, het die regering toenemende verwarrende verklarings uitgereik oor hoe die landing gemagtig is. Vusi Bruce Koloane, hoof van staatsprotokol, was die eerste regeringsbeampte wat geskors is. Maynier het Woensdag ook gesê: “Jarelange frustrasie met president Jacob Zuma se troetelpappies, waaronder die Shaiks, Reddys en Gupta, het ontplof. Iets het in die regerende party geknak en selfs Gwede Mantashe moes stappe doen om ŉ verklaring uit te reik dat die Gupta-sage veroordeel woord,” het hy gesê. Bantu Holomisa, leier van die UDM, het op sy beurt gesê dat die regering se besluit om die voorval te ondersoek, ŉ twyfelagtige besluit was. “Daar was van die staanspoor ŉ algemene korrupte verhouding tussen die familie en die regering. Daar is baie dinge wat nie in die verslag rym nie,” het hy gesê. Mosiuo Lekota, Cope se leier, het aangevoer die land word gelei deur “gerugte-fluistering” en dat hooggeplaasde leiers dink Suid-Afrikaners het “die geheue van hoenders.” Joe McGluwa, van die ID, het gesê hy het nog nooit die ANC só verneder gesien nie, en eis dat verskeie ministers se koppe moet rol, want hulle moes van die hele gedoente geweet het. Koti Dikobo, Azapo-LP, het gesê as Suid-Afrika ’n vrou was, sou die party gesê het die land is verkrag. Die Mail & Guardian het die volledige verslag op hul webwerf gelaai. Klik hier om dit te sien. Lees ook: Gupta-sage: Partye ly aan “verkiesingskoors”, sê ANC Gupta-sage: Verslag vandag in parlement bespreek Nuuskommentaar: Kabaal oor vlieënde Guptas en vlieënde olifante DA soek onafhanklike ondersoek oor Gupta-landing Zuma glo nie betrokke by Gupta-landing Gupta-sage: Verslag gaan in parlementêre debat bespreek word Gupta-uitnodiging opgeblaas ANC: Gupta-debat gaan nie oor Zuma Gupta-sage: Agt metropolisie amptelik geskors Gupta-sage: Indiese Hoë Kommissie bevestig toestemming Weermag het toe glo toestemming gegee vir Gupta-landing Gupta-sage: Metropolisielede terug by die werk Gupta-sage: Familie vra om verskoning, verwelkom ondersoek Guptas-troue: Hotelgroep ontken “rassisme” Zuma verwelkom Gupta-ondersoek Gupta-familie kan dalk ondersoek word Gupta-fiasko: Nog vier hoës geskors Gupta: “SA moet dankbaar wees” Guptas wil glo net wit werkers hê Gupta-vliegtuig geskuif Hoë geskors oor Gupta-fiasko Doeanebeamptes glo nie by Gupta-landing Foto’s: DA wil Gupta-vervoerreëlings ondersoek Gupta-troue: SANW glo onbewus van Waterkloof LMB-toestemming Gupta-gaste mag by Waterkloof LMB land Guptas reël “bruilof van die eeu”